SLADDA sykkelramme og reimdrift. 10 års GARANTI - PDF
Download "SLADDA sykkelramme og reimdrift. 10 års GARANTI"
Siri Bø
1 SLADDA sykkelramme og reimdrift 10 års GARANTI 25 års GARANTI
2 SLADDA sykkel har gjennomgått omfattende tester for å oppfylle våre strenge krav til kvalitet og holdbarhet. Derfor kan vi tilby en garanti mot material- og produksjonsfeil som dekker sykkelramme og reimdrift på SLADDA sykkel. Garantien er underlagt de vilkår og betingelser som er nevnt i dette garantiheftet. 10 års GARANTI 25 års GARANTI
3 Hvor lenge er garantien gyldig? Garantien for reimdriften er gyldig i ti (10) år fra kjøpsdato, og garantien for sykkelramma er gyldig i tjuefem (25) år fra kjøpsdato, og kjøpsbevis må fremvises. Hva dekkes av garantien? Garantien gjelder kun for normal bruk på veier og sykkelstier og dekker material- og produksjonsfeil på: reimdriften sykkelramma Produktdeler som ikke dekkes av garantien Denne garantien dekker ingen andre deler på SLADDA sykkel og gjelder kun reimdriften og sykkelramma. For å erstatte deler (f.eks. slitte bremseklosser eller ødelagte deler etter en ulykke), ta kontakt med IKEA kundeservice eller ditt lokale IKEA-varehus. Bruk kun originale reservedeler. Bruk av andre typer reservedeler kan medføre en sikkerhetsrisiko. Hva vil IKEA gjøre for å rette opp eventuelle feil eller mangler? IKEA forbeholder seg retten til å undersøke produktet og avgjøre om det dekkes av denne garantien. Dersom IKEA vurderer det slik at feilen eller mangelen dekkes av garantien, vil IKEA etter eget skjønn enten reparere produktet eller erstatte det med et identisk eller tilsvarende produkt. Dersom feilen eller mangelen dekkes av garantien, vil IKEA selv dekke sine egne kostnader for reparasjoner og deler samt arbeids- og reisekostnader for verkstedansatte, forutsatt at det er mulig å reparere produktet uten ekstraordinære kostnader. Dette gjelder ikke for reparasjonsarbeid som ikke er godkjent av IKEA. De erstattede delene forblir i IKEAs eie. 3
4 Hvis IKEA ikke lenger selger produktet, skaffer vi til veie et passende erstatningsprodukt. Det er IKEA som ene og alene avgjør hva som utgjør et passende erstatningsprodukt. Hva dekkes ikke av garantien? Denne garantien gjelder ikke for produkter som har blitt oppbevart, montert eller brukt på feilaktig vis, endret på eller rengjort på feil måte eller med uegnede rengjøringsmetoder eller -produkter. Garantien dekker ikke normal slitasje, kutt, riper eller skader forårsaket av støt eller uhell. Garantien dekker ikke indirekte skader eller følgeskader. Modifiseringer, tilpasninger, forandringer og reparasjoner på produktet gjort av en part uten autorisasjon fra IKEA er ikke dekket av garantien. Dersom en kunde transporterer produktet hjem eller til en annen adresse, er ikke IKEA ansvarlig for skader som kan skje under transporten. Er det derimot IKEA som frakter produktet til kundens leveringsadresse, vil eventuelle skader som oppstår under levering, dekkes av IKEA (men ikke under denne garantien). Erstatningskrav vedrørende sistnevnte vilkår skal fremsettes overfor IKEA kundesenter på IKEA.no. Vedlikehold SLADDA sykkel er designet for å kreve minst mulig vedlikehold. Vask den med vann, eller et mildt rengjøringsmiddel og en svamp uten slipende overflate dersom sykkelen er veldig skitten. Som med alle sykler, beskyttes SLADDA best mot rust dersom den oppbevares innendørs.
5 For din sikkerhet Denne sykkelen er beregnet for bruk på veier og gang- og sykkelveier, ikke for å gjøre triks, hopp eller å sykle i terreng. Dersom du bruker sykkelen på måter eller i omgivelser som den ikke er beregnet på, kan du risikere å skade både deg selv og sykkelen. Når du har syklet ca. 20 km, anbefaler vi at du tar en ny sjekk over alle skruer og festeanordninger for å se at alt sitter som det skal. Stram til der det er behov. Test sykkelen før bruk Før du begynner å sykle, skal du utføre en sikkerhetstest på flatmark og med lite trafikk. Det er viktig at du er sikker på at alle deler sitter ordentlig fast og fungerer som de skal, og at du er kjent med sykkelens utstyr og funksjoner, slik som fotbremsen og girene som veksler automatisk. ADVARSEL: Sykkelen kommer til å bli utsatt for slitasje og påkjenninger, som alt annet utstyr med mekaniske komponenter. Materialer og deler kan reagere ulikt på slitasje. Dersom en komponents levetid er over, kan den plutselig slutte å fungere og forårsake skade på den som sykler. Sprekker, riper eller fargeforandringer på hardt belastede områder kan indikere at komponentens levetid er over, og at den må byttes ut. Lovfestede rettigheter Denne garantien gir deg konkrete rettigheter, men du har også andre rettigheter i henhold til norsk lov. Disse påvirkes ikke av denne garantien. Følg trafikkreglene, bl.a. for sykling på fortau/veier eller gang- og sykkelveier, hensyn til fotgjengere og trafikk. Følg regler for lykter, reflekser og ringeklokke. Bruk hjelm og barnesete. Det er ditt ansvar å kunne reglene. 5
6 Trenger du service? Ta kontakt med IKEA kundesenter på telefon 02340, via IKEA.no/kontaktoss eller på ditt nærmeste IKEA-varehus. Du finner adresse i IKEA-katalogen og på IKEA.no
8 Inter IKEA Systems B.V. 2015/2016 TA VARE PÅ KJØPSBEVISET! Det må fremvises for at garantien skal gjelde. Dersom noe skulle skje, eller du ikke er fornøyd, er det bare å ta kontakt med IKEA på IKEA.no